 Madaxweynaha Somaliland Mudane Axmed Maxamed Siilaanyo gabo-gabadii munaasibadaasi ka hadlay ayaa waxa uu sheegay inay muhiim gaara u leedahay Qaranka qalabkan lagu soo kordhiyay dekadda Berbera, waxaanu yidhi Aad iyo aad ayaan ugu farax-sanahay in aan maanta munaasibadan ka soo qayb galo, Dekedda Berbera kordhinteeda iyo horumarinteeda aad ayaan ugu farax-sanahay, Insha Allaahu tacaalaa horumarkaas aynu dalka ka samaynay, ee Dekeddu samaysay waa mid dalka iyo dadku u baahan yahay, waa mid aynu maalin-ba maalinta ka sii damabaysa ka soo kordhin doono, IlLAAHAYNA waxa aynu ka baryeynaa in uu inala gacan qabto oo guul iyo horumar aynu ka gaadhno. 